**201223**

**Уильяметт Рудольф. Екіншісі**

***«Себебі маған күш-қуат беретін Мәсіхпен бірге болсам, бәріне де төзе аламын.»***

***(Філіпілікт. хат 4:13)***

Сізде кемшіліктеріңіз бар ма? Тіпті Елші Пауыл өзінің тәніндегі «шаншылып түйрелу азабымен» өмір сүргені туралы айтты. Мүмкін ол өзінің алыстан нашар көрушілік ауруы туралы айтқан шығар. Алайда Пауыл Тәңір Иеміздің күші біздің азаптарымыз арқылы жүзеге асырылады дейді. Пауыл Құдайдан оны өзінің ауруынан арылтуын сұрағанда, Тәңір Иеміз оған былай деп жауап берді: «Менің рақымым саған жетер: күшсіз жағдайыңда Менің құдіретім толықтай іске аса алады».

«Сондықтан Мәсіхтің құдіретінің бойымда орнығуы үшін, күшсіздігіме қуана мақтанамын.» - деді Пауыл. (Қорынттықт. 2-хат 12:9) Өте қызықты ой - адамның әлсіздігіне қарамастан, Құдайдың күші мен сұлулығы айқын болады.

Бұл дегеніміз, өмірде әдемілік тіпті ең қарапайым келбетте де көрінуі мүмкін. Бұл дегеніміз, физикалық әлсіздігімізге қарамастан, біздің өмірімізде күш көрінуі мүмкін дегенді білдіреді.

Қандай да бір ауру немесе қиын жағдайға кезіккенде - қандай болмасын - сіздің алдыңызда әрдайым екі түрлі жол бар. Сіз өзіңіздің барлық сәтсіздіктеріңізді аурудын кесірінен болып жатыр деп ойлай аласыз немесе ауруыңызды қабылдап, Құдайдан әлсіздігіңізді жеңуге көмектесуін сұрай аласыз. Біз өзімізді қаншалықты әлсіз немесе мықты сезінуіміз – біздің сенімімізге байланысты. Егер сіз өзіңіздің мықты екеніңізге сенсеңіз, ол солай болады.

Пауылдың құпиясы - біздікі де болуы мүмкін. Ол былай деді: «Себебі маған күш-қуат беретін Мәсіхпен бірге болсам, бәріне де төзе аламын.» (Філіпілікт. хат 4:13) Оның күші мен көмегі - сіздің өміріңіздегі барлық нәрсені өзгертуге қабілетті.